108 DE AUGMENTIS SCIENTIARUM 



Judicia, sive ilia fuerint edita, sive non, quae ipsum 

 Corpus Legum tempore praecesserunt. Earum 

 siquidem jactura facienda non est. Itaque ex iis 

 utilissima quaeque excerpito (multa enim invenientur 

 inania et frivola), eaque in unum volumen redigito : 

 ne antiquae fabulae, ut loquitur Trebonianus, cum 

 Legibus ipsis misceantur. 



APHORISMUS 87. 



Practicae vero plurimum interest, ut jus univer- 

 sum digeratur ordine in Locos et Titulos ; ad quos 

 subito (prout dabitur occasio) recurrere quis possit, 

 veluti in promptuarium paratum ad praesentes usus. 

 Hujusmodi Libri Surnmarum et ordinant sparsa, et 

 abbreviant fusa et prolixa in lege. Cavendum 

 autem est, ne Summae istae reddant homines promp- 

 tos ad Practicam, cessatores in Scientia ipsa. Earum 

 enim officium est tale, ut ex iis recolatur Jus, non 

 perdiscatur. Summae autem omnino magna diligen- 

 tia, fide, et judicio sunt conficienda, ne furtum faciant 

 legibus. 



APHORISMUS 88. 



Formulas Agendi diversas in unoquoque genere 

 colligito. Nam et practices hoc interest; et certe 

 pandunt illae oracula et occulta legum. Sunt enim 

 non pauca quae latent in legibus, at in Formulis 

 Agendi melius et fusius perspiciuntur ; instar pugni 

 et palmae. 



De Responsis et Consultis. 

 APHORISMUS 89. 



Dubitationes Particulars, quae de tempore in 

 tempus emergunt, dirimendi et solvendi aliqua ratio 



